Diari Oficial de la Generalitat Valenciana


Sumari del DOGV 3517, del 15-06-1999 (1999/4703)

Bases específiques de la convocatòria per a la contractació laboral indefinida, mitjançant promoció interna, de dues places de conductor, vacants en la plantilla de personal laboral d'aquesta corporació.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3517

Data del DOGV
:   15-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/4703


Data del document
:   13-04-1999

Organisme emissor
:   Ajuntament d'Ibi

Tipus de document
:   Convocatòria

Descriptors 

:   * Ibi
    * personal de conducció
    * concurs administratiu
    * administració local

Bases específiques de la convocatòria per a la contractació laboral indefinida, mitjançant promoció interna, de dues places de conductor, vacants en la plantilla de personal laboral d'aquesta corporació. [1999/4703]
  
Primera. Objecte i característiques
  
Constitueix objecte de la convocatòria la contractació, mitjançant promoció interna i amb caràcter indefinit, de dues places de conductor pertanyents a la plantilla de personal laboral d'aquesta corporació, amb les següents característiques:
  
a) Titulació exigida: Graduat Escolar, Formació Professional de primer grau o equivalent.
  
b) Edat màxima: aquella en què falte menys de quinze anys per a la jubilació forçosa, llevat que l'excés es compense amb cotitzacions per un període igual o superior a la diferència, circumstància que haurà d'acreditar-se documentalment junt amb la instància que es presente.
  
c) Sistema selectiu: concurs.
  
d) Drets d'examen: 1.500 pessetes.
  
e) Categoria del tribunal: quarta.
  
f) Període de prova: dos mesos.
  
g) Requisits addicionals dels aspirants:
  
- Estar prestant serveis amb caràcter indefinit a l'Ajuntament d'Ibi, amb una antiguitat mínima de dos anys, en una plaça de nivell o categoria immediatament inferior a la que correspon a la plaça que es convoca.
  
- Amb independència dels senyalats a la base tercera de les generals que regeixen la convocatòria, serà exigible estar en possessió del permís de conduir D.
  
Segona. Anuncis
  
Anunciada la convocatòria, literalment o en extracte, al Butlletí Oficial de la Província d'Alacant, Diari Oficial de la Generalitat Valenciana y Boletín Oficial del Estado, la resta d'anuncis es publicaran, exclusivament, al Butlletí Oficial de la Província d'Alacant i al tauler d'anuncis de l'ajuntament.
  
Tercera. Fase de concurs
  
3.1. Serveis prestats: es valoraran els prestats en un lloc de treball de similars característiques, qualsevol que fos el caràcter de la seua vinculació laboral, i se n'exclouran els dos primers anys que es requereixen per prendre part en el procés selectiu:
  
- Dins l'administració: 0,1 punts per mes o fracció, amb un màxim de quatre punts.
  
- Dins l'empresa privada: 0,05 punts per mes o fracció, amb un màxim de dos punts.
  
3. 2. Permisos de conducció: es valorarà estar en possessió dels següents, i es limitarà al de major puntuació en el cas que la possessió d'un d'ells implique la d'un altre:
  
- Permís de conducció C1: 0,25 punts.
  
- Permís de conducció C: 0,50 punts.
  
Quarta. Tribunal qualificador
  
Sense perjudici de la composició prèvia en la base 6 de les generals que regeixen la convocatòria, formaran part d'aquest, amb veu i sense vot, un representant de cadascun dels grups polítics municipals.
  
Cinquena. Condicions generals
  
En tot allò no previst en aquestes bases específiques, seran d'aplicació les normes contingudes en les bases generals aprovades pel Plenari de la corporació el 16 de desembre de 1993, modificades parcialment per acord posterior de 27 de novembre de 1995, i publicades al Butlletí Oficial de la Província d'Alacant de 18 de gener de 1994 i 30 de desembre de 1995 i Diari Oficial de la Generalitat Valenciana de 21 de gener de 1994 i 31 de gener de 1996, així com qualsevol altra modificació posterior que es produïsca amb anterioritat a l'acabament del termini de presentació d'instàncies.
  
Sisena
  
Les instàncies es presentaran en el model oficial facilitat per l'ajuntament.